Anexa 2 la HCL nr. 59 din 18.11.2021
COMUNA RĂDĂȘENI, JUDETUL SUCEAVA
Nr. _______ din __________ 





Aprobat,
PRIMAR,











PERJU NECULAI
Caiet de sarcini

“Servicii de colectare și transport a deșeurilor de pe raza Comunei Rădășeni, Judetul Suceava”
Autoritate contractantă. Comuna Rădășeni, Judeţul Suceava

Tip contract. Prestări servicii
Sursa de finanţare: Bugetul local 2022-2023

Tipul procedurii. Procedură simplificată - online cu publicare în SEAP a Invitaţiei de participare

Valoarea totala estimata: 344.600,00 lei fara TVA.

CAPITOLUL I - DISPOZIŢII GENERALE

Secţiunea a l-a - Obiectul caietului de sarcini

ART.1 Prezentul caiet de sarcini:

(1) Stabileşte condiţiile:

a) în care va fi derulată procedura de delegare a gestiunii serviciului de salubrizare menajera a comunei Rădășeni, respectiv a activităţilor acestuia de:

a.1 colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori fractia umeda;

a.2 colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori fractia uscata;

a.3 colectarea, transportul, depozitarea şi valorificarea deşeurilor voluminoase provenite de la populaţie, instituţii publice şi agenţi economici, neasimilabile celor menajere (mobilier, deşeuri de echipamente electrice şi electronice etc.);

a.4 colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora;

b) în care va fi delegat sistemul public aferent serviciului de salubrizare a comunei Rădășeni;

c) condiţiile pe care operatorul trebuie să le îndeplinească, de desfăşurare a activităţilor specifice serviciului, stabilind nivelurile de calitate şi condiţiile tehnice necesare funcţionării acestuia în condiţii de eficienţă, siguranţă şi protecţia mediului.

(2) Este:

a) întocmit în concordanţă cu necesităţile obiective ale serviciului, cu respectarea în totalitate a regulilor de bază precizate în documentele constitutive ale cadrului juridic local aferent serviciului de salubrizare, spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de salubrizare menajera - denumit în continuare serviciul;

b) aplicabil doar în procesul de asigurare şi prestare a serviciului de salubrizare menajera a comunei Rădășeni, respectiv a activităţilor permise ale acestuia.

(3) Face parte integrantă din documentaţia necesară desfăşurării activităţilor serviciului, constituind un document obligatoriu al acesteia.

(4) Utilizează, în fondul său, termenii, expresiile şi abrevierile precizate în regulamentul serviciului de salubrizare menajera a comunei Rădășeni, judetul Suceava.

(5) Va fi citit, interpretat, implementat şi respectat împreună/în concordanţă cu prevederile:

      a) regulamentului serviciului de salubrizare menajera a comunei Rădășeni;

        b) contractul de delegare a gestiunii serviciului de salubrizare menajera a comunei Rădășeni.

Secţiunea a 2-a - Aria serviciului

ART.2

Aria serviciului este reprezentată de aria de competenţă a autorităţii administraţiei publice a comunei Rădășeni.

Datele caracteristicile ale Ariei serviciului, inclusiv ale serviciului:

a) sunt cele prezentate în tab. 1.

b) vor fi citite, şi interpretate, împreună cu alte date caracteristice ale serviciului, precizate în tabelele din Anexele la prezentul caiet de sarcini, în vederea dimensionării mărimii parcului auto specializat, a numărului de personal propriu, stabilirii valorii tarifelor propuse spre a fi practicate etc.
Secţiunea a 3-a- Permisiuni

ART.3  In aria serviciului,
(1) Operatorul are permisiunea de a presta activităţile serviciului precizate în tab. 2, cu frecvenţa stabilită în Anexa 1 la prezentul caiet de sarcini.

(2) Permisiunea acordată prin prezentul caiet de sarcini este valabilă doar în condiţiile deţinerii de către operator, simultan, şi în stare de valabilitate, a:

a) contractului de delegare a gestiunii serviciului de salubrizare, cu nominalizarea activităţilor precizate în tab.2;

b) licenţei de operare a serviciului de salubrizare, cu autorizarea activităţilor precizate în tab.2.

(3) Operatorul are permisiunea să utilizeze, şi să modifice/actualizeze (cu aprobarea Consiliului Local al comunei Rădășeni) în calculele aferente stabilirii obiectivelor anuale şi a cantităţilor valorificate, pentru diferite categorii de deşeuri:

a) valori medii ale densităţilor diferitelor tipuri de deşeuri - p- prezentate în tab. 3;

b) valori ale indicelui de producere a deşeurilor - IM -conform celor prezentate în tab.1.

Tab. 1

	DATE CARACTERISTICE ale ARIEI SERVICIULUI

	Număr de gospodării din aria serviciului
	buc
	1.398

	Nr. de locuitori din aria serviciului
	pers
	4089

	Nr. institutii publice
	buc
	12

	Nr. agenti economici
	buc
	212

	Densitatea medie a deşeurilor nesortate, colectate
	Kg/mc
	350

	Cantitatea medie zilnică de deşeuri municipale generată în aria serviciului
	To/zi
	1,56

	Tarif aferent depozitării a deşeurilor generate în aria serviciului (inclusiv contributia pe economia circulara) - depozit conform Moara
	Lei/to
	138,77


Tab 2
	ACTIVITATE PERMISĂ

	1.
	Colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori fractia umeda
	A1

	2.
	Colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori fractia uscata
	A2

	3.
	Colectarea, transportul, depozitarea şi valorificarea deşeurilor voluminoase provenite de la populaţie, instituţii publice şi agenţi economici, neasimilabile celor menajere (mobilier, deşeuri de echipamente electrice şi electronice etc.)
	A3

	4.
	colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora
	A4

	5.
	sortarea deseurilor municipale fractia uscata
	A5

	6.
	transferul deseurilor municipale fractia umeda la depozitul conform Moara
	A6


Permisiunea pentru activităţile A3, A4, A5 si A6 este acordată în baza contractului de delegare a gestiunii şi a licenţei ANRSC de operare, aferente activităţii A1 si A2.

CAPITOLUL II - SITUAŢIA ACTUALĂ

ART. 4 În aria serviciului:

      (1)
Autoritatea administraţiei publice a comunei Rădășeni a asigurat serviciul de salubrizare menajera prin atribuirea unor contracte de servicii cu operatori economici autorizati conform legii.
      (2)
Activitatea de colectare separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori, este prestată în sistemul din poartă în poartă şi din punctele centralizate de precolectare/colectare a deşeurilor.

      (3)
Dotarea cu recipiente a utilizatorilor individuali, indiferent de categorie, constă în câte un recipient din categoria sac de 120 l pe luna pentru fiecare gospodarie individuala.

      (4)
Cantităţile de deşeuri colectate au structura şi valorile, prezentate în tab. 3.

Tab. 3

	Nr crt
	DESEURI COLECTATE

	
	Denumire
	UM
	Cantitate

	1.
	Deseuri municipale - fractia umeda
	To/an
	500

	2.
	Deseuri municipale - fractia uscata
	To/an
	30

	3.
	Deseuri voluminoase
	To/an
	20

	4.
	Deseuri din constructii si demolari
	To/an
	20

	
	TOTAL
	
	570


CAPITOLUL III - CERINŢE ORGANIZATORICE MINIMALE

ART.5  În procesul prestării serviciului, operatorul serviciului va asigura:

      (1)
Implementarea /aplicarea /realizarea şi respectarea:

a)
prevederilor cadrului juridic local de asigurare/prestare a serviciului de salubrizare menajera a comunei Rădășeni;

b)
prevederilor legislaţiei, normelor, prescripţiilor şi regulamentelor privind sănătatea şi securitatea ocupaţională, gospodărirea apelor, protecţia mediului, urmărirea comportării în timp a construcţiilor, prevenirea şi combaterea incendiilor;

c)
indicatorilor de performanţă şi calitate înscrişi în contractul de delegare a gestiunii, şi în regulamentul serviciului;

      (2)
Aplicarea de metode performante de management, care să conducă la reducerea numărului de modificări ale tarifelor serviciului, în sensul creşterii acestora.

      (3)
Prestarea serviciului tuturor persoanelor fizice şi juridice rezidente/având sediul social-puncte de lucru în comuna Rădășeni.

      (4)
Dotarea utilizatorilor cu mijloace de realizare a precolectării separate, în cantităţi suficiente, etanşe, adecvate mijloacelor de transport pe care le au în dotare.

      (5)
Realizarea, implementarea şi aplicarea unui sistem simplu, dar eficient, de evidenţă a sugestiilor, sesizărilor şi reclamaţiilor utilizatorilor, şi de rezolvare operativă a acestora.

      (6)
Furnizarea autorităţii administraţiei publice a comunei Rădășeni, respectiv A.N.R.S.C., a informaţiilor prevăzute de actele normative aplicabile serviciului/solicitate şi accesul la documentaţiile şi la actele individuale pe baza cărora prestează serviciul de salubrizare, în condiţiile legii.

      (7)
Elaborarea, conform reglementărilor în vigoare şi a cerinţelor contractuale, evidenţei gestiunii deşeurilor, şi raportarea situaţiei, periodic, autorităţilor competente, inclusiv, lunar, autorităţii executive a administraţiei publice a comunei Rădășeni.

      (8)
Administrarea şi exploatarea sistemului public delegat în condiţiile prevederilor contractului de delegare a gestiunii serviciului.

    (10)
Asigurarea:

a)
implementării/aplicării/respectării obligaţiilor şi răspunderilor personalului operativ propriu precizate în regulamentul serviciului;

b)
personalului necesar pentru prestarea activităţilor stabilite în sarcina sa prin contractul de delegare a gestiunii;

c)
dotării proprii cu instalaţii şi echipamente specifice necesare pentru prestarea activităţilor stabilite în sarcina sa prin contractul de delegare a gestiunii;

d)
înlocuirea mijloacelor de precolectare/colectare, inclusiv a mijloacelor auto, care prezintă defecţiuni, neetanşeităţi sau nu mai pot fi utilizate în scopul propus;

e)
elaborarea planurilor anuale de revizii şi reparaţii executate cu forţe proprii şi cu terţi;

f)
evidenţei orelor de funcţionare a utilajelor;

g)
conducerea operativă prin dispecerat şi asigurarea mijloacelor tehnice şi a personalului de intervenţie.

    (11)
Prestarea activităţilor serviciului de salubrizare astfel să fie asigurat/asigurate:

a)
continuitatea serviciului, din punct de vedere cantitativ şi calitativ, indifferent de anotimp, condiţii meteo ş.a.;

b)
protejarea sănătăţii utilizatorilor, şi creerea unui mediu de viaţă civilizat;

c)
protecţia mediului înconjurător, pe toate componentele sale;

d)
menţinerea curăţeniei în punctele caracteristice serviciului, pentru asigurarea esteticii corespunzătoare a comunei Rădășeni;

e)
posibilităţile de adaptare a modului de prestare a activităţilor serviciului la cerinţele, justificate, ale utilizatorilor;

f)
controlul modului de prestare a activităţilor serviciului de salubrizare menajera, inclusiv al controlului acestora;

g)
cunoaşterea, aplicarea, implementarea, respectarea tuturor prevederilor actelor normative - la nivel local/naţional - specifice aplicabile procesului de asigurare/prestare a serviciului de salubrizare a comunei Rădășeni.

CAPITOLUL IV

REGULI GENERALE de PRESTARE a SERVICIULUI / ACTIVITĂŢILOR ACESTUIA

Secţiunea 1-a — Cadru legal de prestare

ART.6 Pe întreaga perioadă de realizare a contractului de delegare a gestiunii serviciului de salubrizare, operatorul va obţine şi va menţine în stare de valabilitate:

      (1)
Contractul de delegare a gestiunii serviciului de salubrizare, inclusiv anexele acestuia.

      (2)
Licenţa de operare, eliberată prin Ordin emis de preşedintele Autoritatea Naţională de Reglementare pentru Serviciile Comunitare de Utilităţi Publice.

      (3)
Toate aprobărilor, acordurilor, avizelor şi/sau autorizaţiilor, impuse de prevederile actelor normative, în vigoare la nivel naţional, incidente serviciului de salubrizare a comunei Rădășeni.
Secţiunea a 2-a - Personal şi instructaj

ART.7 Pe întreaga perioadă de realizare a contractului de delegare a gestiunii serviciului de salubrizare:

      (1)
Operatorul:

a)
va face cunoscut achizitorului persoana/persoanele din conducere desemnate să gestioneze şi supravegheze prestarea serviciului/activităţilor acestuia în numele său; în absenţa, din orice motiv, a persoanei/persoanelor din conducere, trebuie nominalizaţi înlocuitorul/înlocuitorii;

b) va prelua personalul muncitor actual angajat in cadrul Serviciului de salubrizare Rădășeni, care se ocupă de activitatea de colectare a deseurilor din comuna Rădășeni;

c)
va avea, în orice moment, capabilitatea şi posibilitatea înlocuirii angajaţilor în caz de concediu, boală, alte indisponibilităţi, pensionare sau retragere la cerere din activitate.

      (2)
Persoana cu responsabilităţi de conducere trebuie să fie autorizată/împutemicită să negocieze şi să încheie acorduri cu achizitorul cu privire la executarea de lucrări şi/sau servicii; când achizitorul solicită, aceasta trebuie să poată fi contactată şi disponibilă de a se prezenta la locul convenit într-un termen rezonabil, în funcţie de amploarea problemei.

      (3)
Toţi conducătorii auto şi ceilalţi angajaţi trebuie să deţină calificări relevante şi vor fi instruiţi în mod corespunzător şi calificaţi pentru sarcinile lor, astfel încât sistemul public aferent serviciului să fie exploatat şi administrat în conformitate cu cerinţele contractuale.

      (4)
Operatorului nu îi este permis să vândă deşeurile /să schimbe traseul deşeurilor, fără permisiunea achizitorului.

Secţiunea a 3-a – Indentitatea firmei şi identificarea personalului

ART.8 Pe întreaga perioadă de realizare a contractului de delegare a gestiunii serviciului de salubrizare, operatorul:

      (1)
Va funcţiona sub numele propriei firme, marcând tot echipamentul, vehiculele, pliantele, broşurile cu acelaşi logo sau slogan.

      (2)
Va asigura dotarea propriul personal cu echipament de lucru /protecţie inscripţionat cu denumirea societăţii.

      (3)
Va furniza personalului carduri /ecusoane de identificare, conţinând numele, fotografia şi numărul de identificare, care vor fi purtate permanent pe toată perioada prestării serviciului.

Secţiunea a 4-a - Echipament de protecţie şi siguranţă

ART.9 Pe întreaga perioadă de realizare a contractului de delegare a gestiunii serviciului de salubrizare menajera:

      (1)
Operatorul este responsabil de asigurarea echipamentului de protecţie şi siguranţă şi de desfăşurarea tuturor operaţiunilor şi activităţilor în conformitate cu prevederile legale şi normele privind sănatatea şi securitatea ocupaţională.

      (2)
Prevenirea incendiilor şi măsurile de protecţie vor fi asigurate şi menţinute conform prevederilor legale în vigoare.

Secţiunea a 5-a - Intreţinere vehicule şi recipiente

ART.10 Pe întreaga perioadă de realizare a contractului de delegare a gestiunii serviciului de salubrizare:

      (1)
Este responsabilitatea operatorului:

a)
să întreţină toate vehiculele de colectare folosite pentru prestarea serviciului în stare bună de funcţionare şi să asigure repararea acestora în timp util pentru a satiface complet toate cerinţele contractuale ale serviciului;

b)
de a înlocui vehiculele cât de repede posibil dar nu mai târziu de finalul următoarei zile de lucru după apariţia defecţiunii sau nefuncţionării acestora;

      (2)
Autospecialele folosite pentru colectarea deşeurilor reziduale vor fi spălate lunar pe dinafară şi pe dinăuntrul benei.

      (3)
Dacă operatorul trebuie să utilizeze unul şi acelaşi vehicul pentru colectarea deşeurilor reziduale şi a celor reciclabile, vehiculul trebuie curăţat şi pe dinăuntru şi pe dinafara benei după ce deşeurile reziduale au fost descărcate şi înainte de colectarea deşeurilor reciclabile, pentru a nu contamina deşeurile reciclabile.

      (4)
Operatorul:

a)
va spăla şi curăţa toţi recipienţii utilizaţi pentru colectarea deşeurilor reziduale, cel puţin o dată pe trimestru, în perioada mai-septembrie;

      (5)
în cazul în care recipientele:

a)
trebuie reparate, lucrarea trebuie iniţiată imediat ce s-a descoperit acest lucru şi niciun recipient nu trebuie lăsat într-o stare de deteriorare mai mult de o săptămână înainte de a fi reparat sau înlocuit;

Secţiunea a 6-a - Sistemul de management integrat

ART. 11 Pe întreaga perioadă de realizare a contractului de delegare a gestiunii serviciului de salubrizare, operatorul trebuie să:

      (1)
Pună la dispoziţia achizitorului, la cerere, toate procedurile, instrucţiunile de lucru, auditurile şi rapoartele de evaluare, certificările şi auditurile de supraveghere şi recertificare aferente sistemului.

      (2)
Se asigure că toate activităţile le desfăşoară în condiţiile respectării standardelor şi să ia măsuri pentru înlăturarea neconformităţilor.

Secţiunea a 7-a - Comunicarea

ART.12 Operatorul va informa:

      (1)
Achizitorul cu privire la orice problemă ce afectează prestarea serviciului; asemenea probleme vor fi prezentate în scris, împreună cu propunerile de rezolvare a situaţiei.

      (2)
Utilizatorii:

a) asupra regulilor de utilizare a recipientelor de precolectare separată şi despre sancţiunile aplicabile în cazul nerespectării acestora, inclusiv să îi înştiinţeze, în scris, asupra eventualelor comportamente indezirabile constatate, precum colectarea separată greşită a deşeurilor, deversarea deşeurilor lângă recipiente, amestecarea deşeurilor municipale cu deşeuri periculoase sau cu deşeuri din construcţii şi demolări;
b) prin campanii de informare organizate, că orice cerere sau reclamaţie cu privire la activitatea de colectare şi transport deşeuri să fie adresată acestuia; în acest scop, operatorul va înfiinţa un serviciu telefonic funcţional între orele 8:00 şi 16:00 în toate zilele de colectare a deşeurilor - numărul de telefon folosit în acest scop va fi postat pe site-ul operatorului;

ART.13 Bilunar, operatorul are obligaţia să informeze achizitorul cu privire la numărul sugestiilor, sesizărilor, cererilor si reclamaţiilor privind prestarea serviciului şi asupra modului de rezolvare a acestora.

ART.14 Impreună cu achizitorul, operatorul va asigura rezolvarea tuturor problemelor privind acceptarea deşeurilor ce pot apare pe fluxul deşeurilor, în relaţia cu operatorii instalaţiilor de tratare.

ART.15 Operatorul este pe deplin răspunzător de toate situaţiile care cad sub incidenţa Directivei nr.2004/35/CE privind răspunderea pentru mediul înconjurător transpusă prin O.U.G.68/2007 privind răspunderea de mediu cu referire la prevenirea şi repararea prejudiciului asupra mediului.

ART.16 Dispoziţiile scrise date de achizitor operatorului sunt obligatorii.

Secţiunea a 8-a - Controlul şi monitorizarea de mediu
ART.17 Operatorul va monitoriza şi respecta cerinţele privind condiţiile de protecţie a mediului stabilite prin autorizaţii şi orice altă cerinţă suplimentară impusă de o autoritate competentă privind exploatarea în regim normal a obiectivelor.

ART.18 Compoziţia deşeurior se va realiza cu respectarea prevederilor legale de cel putin 2 ori pe an.
Secţiunea a 9-a - Monitorizarea activităţii
ART.19 Achizitorul:

      (1)
Va monitoriza activitatea operatorului şi o va lua în considerare la certificarea plăţilor către operator după cum este descris în condiţiile contractuale.

      (2)
Va fi informat despre/şi va putea participa la orice inspecţie programată de alte autorităţi competente.

      (3)
Va organiza şedinţele de management a serviciului cu participarea operatorului şi, dacă este cazul, a altor operatori care gestionează pe fluxul deşeurilor, instalaţii de valorificare şi/sau eliminare a deşeurilor.

ART.20 Operatorul va coopera pe deplin cu achizitorul pentru a monitoriza şi controla serviciul/activităţile acestuia şi va permite permanent achizitorului să inspecteze toate înregistrările şi documentele păstrate referitoare la acesta, şi să inspecteze facilităţile de pe amplasamente, inclusiv echipamentele şi vehiculele.
Secţiunea a 10-a - Securitatea obiectivelor şi instalaţiilor

ART.21 Operatorul:

      (1)
Este pe deplin responsabil cu asigurarea pazei şi a integrităţii protecţiei perimetrale pentru toate obiectivele prin administrarea/exploatarea cărora realizează prestarea activităţilor permise.

      (2)
Va pregăti şi implementa un plan de intervenţii în caz de evenimente neprevăzute şi îşi va instrui personalul referitor la conţinutul acestui plan, pentru a fi pregătit în cazul situaţiilor de urgenţă.

ART.22 Regulile privind accesul la obiective vor fi stabilite de către operator şi vor fi comunicate achizitorului. 

ART.23 Intrarea în obiectivele administrate de operator va fi controlată şi limitată de către acesta la persoanele autorizate să intre în incintă pentru motive asociate cu operarea, întreţinerea, controlul şi monitorizarea activităţilor şi la persoanele care livrează deşeuri; alte persoane, cum ar fi vizitatori sau grupuri organizate în scopuri educative, vor fi admise cu acceptul operatorului.

ART.24 Orice incident neobişnuit privind securitatea va fi notificat autorităţilor competente de ordine publică şi va fi înregistrat în baza de date a operatorului. Operatorul va raporta achizitorului orice incident semnificativ legat de pătrunderi, stricăciuni sau pierderi. Operatorul şi achizitorul vor examina periodic orice astfel de incident semnificativ şi vor evalua caracterul adecvat al măsurilor de securitate luate pentru evitarea apariţiei unor evenimente asemănătoare pe viitor.

Secţiunea a 11-a- Sistemul informatic şi baza de date a operaţiunilor

ART.25 Pe întreaga perioadă de realizare a contractului de delegare a gestiunii serviciului:

      (1)
Operatorul va instala, utiliza şi întreţine un sistem informatic computerizat, unde vor fi stocate şi procesate datele legate de funcţionarea acestuia.

      (2)
Sistemul informaţional:

a)
trebuie să poată genera rapoarte zilnice, lunare, trimestriale şi anuale prin agregarea şi procesarea numărului mare de înregistrări primite zilnic;

b)
pe baza înregistrărilor zilnice, trebuie sa poată genera rapoarte lunare, trimestriale şi anuale privind oricare categorie de înregistrări;

c)
trebuie astfel realizat încât să faciliteze aplicarea cerinţelor din OUG 196/2005 privind Fondul pentru mediu cu modificările şi completările ulterioare şi a OM 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările şi completările ulterioare.

      (3)
Operatorul va ţine un jurnal zilnic al activităţilor, care va cuprinde cel puţin următoarele date:

a)
traseul de colectare şi codul acestuia;

b)
conducătorul vehiculului;

c)
cantităţile şi categoriile de deşeuri colectate;

d)
instalaţia la care au fost transportate;

e)
incidente, înregistrări ale problemelor, întreruperi programate ş i neprogramate, defecţiuni şi accidente, activităţi de întreţinere sau reparaţii şi timpii de oprire a serviciilor, înlocuirea vehiculelor, echipamentelor sau personalului, condiţii atmosferice, etc.;

f)
registre ale lucrărilor de întreţinerel ş i reparaţii realizate la fiecare echipament;

g)
vehicule (utilizate/neutilizate, motivele neutilizării vehiculelor etc.);

h)
sugestii, sesizări, reclamaţii şi notificări primite, şi răspunsurile corespunzătoare;

i)
probleme apărute şi soluţiile folosite;

j)
orice alte date înregistrate solicitate de achizitor.

CAPITOLUL V - ACTIVITĂŢILE SERVICIULUI

Secţiunea 1 - Colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori
ART.26



 (1)
Operatorul are permisiunea de a desfășura activitățile de Colectare și transport separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă și fracția uscată, în condițiile legii, în aria administrativ-teritorială a comunei Rădășeni, jud. Suceava.

     (2)
Colectarea deșeurilor municipale se realizează pe 2 fracții:

a)
Fracția umedă, așa cum este descrisă în Regulamentul serviciului;

b)
Fracția uscată, așa cum este descrisă în Regulamentul serviciului;

c)  Fractia speciala din deseurile menajere, respectiv deşeurile periculoase din deseurile menajere,

ART.27


Numărul de locuitori din aria de operare este de 4089 locuitori, cu 1.398 gospodării individuale..

ART.28


      (1)
Pe raza UAT RĂDĂȘENI nu există puncte de colectare.

      (2)
Agenții economici și Instituțiile publice au obligația să dețină recipienti de precolectare a deșeurilor, pe cel puțin cele 2 tipuri de deșeuri, fractia umeda si fractia uscata.

ART.29


Agenții economici și a instituțiile publice din aria de operare, sunt prezentate în Tab nr. 1.

ART.30


(1) Graficul de colectare a deșeurilor municipale, fracția umedă și fracția uscată și a celor voluminoase de la toți utilizatorii, inclusiv agenții economici și instituțiile publice, este prezentat în Anexa nr. 1 la caietul de sarcini.

(2) Organizarea, impreuna cu autoritatea publica locala a comunei Rădășeni, a campaniilor de colectare selectiva a fractiilor speciale din deseurile menajere, respectiv deşeuri menajere periculoase (4 campanii pe an).

ART.31

Cantitatea zilnică de deșeuri municipale ce se generează la nivelul UAT  RĂDĂȘENI este de 1,56 tone, prezentată în Tab nr. 3. 

ART.32


Cantitatea totală de deșeuri municipale ce urmează a fi transportate este de 570,00 tone anual, conform Tab nr. 3.

Cantitățile de deșeuri pentru tarifele solicitate din prezentul Caiet de sarcini se regăsesc în Tab nr. 3.

ART.33


Operatorul va trebuie să dețină dotările minime cu mijloace de colectare și transport, conform Tab. 5 din Caietul de sarcini.

ART.34


Deșeurile municipale, fracția umedă, după colectare, se transportă la depozitul conform din cadrul CMID Moara sau se depozitează temporar în locația operatorului de unde se transportă cu mijloace de transport de mare capacitate la depozitul conform din cadrul CMID Moara.

ART.35


Deșeurile municipale, fracția uscată, se sortează la o stație de sortare autorizata care trebuie să aibă o capacitate minimă de 2,0 tone/zi sau la statia de sortare din cadrul CMID Moara.

ART.36


Depozitul de deșeuri conform în care se va depozita fracția inutilizabilă (fracția umedă și fracția inutilizabilă rezultată în urma sortării) este situat în localitatea Moara, jud. Suceava, componentă a CMID Moara.

ART.37


Prestarea activităților de Colectare și transport separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă și fracția uscată, se va executa astfel încât să se realizeze:

a)
continuitatea activității, indiferent de anotimp și condițiile meteo, cu respectarea prevederilor contractuale;

b)
corectarea și adaptarea regimului de prestare a activității la cerințele utilizatorului;

c)
controlul calității serviciului prestat;

d)
respectarea instrucțiunilor/procedurilor interne de prestare a activității;

e)
ținerea la zi a documentelor cu privire la prestarea serviciului;

f)
respectarea regulamentului serviciului de salubrizare menajera aprobat de autoritatea administrației publice locale în condițiile legii;

g)
prestarea activității pe baza principiilor de eficiență economică, având ca obiectiv reducerea costurilor de prestare a serviciului;

h)
asigurarea capacității de transport al deșeurilor, pentru prestarea serviciului la toți utilizatorii din aria administrativ-teritorială a UAT  RĂDĂȘENI;

i)
reînnoirea parcului auto, în vederea creșterii eficienței în exploatarea acestuia, încadrării în normele naționale privind emisiile poluante și asigurării unui serviciu de calitate;

j)
îndeplinirea indicatorilor de calitate a prestării activității, specificați în regulamentul serviciului de salubrizare;

k)
asigurarea, pe toată durata de executare a serviciului, de personal calificat și în număr suficient.

ART.38


Determinarea cantităților de deșeuri colectate se va face exclusiv prin cântărire, pe cântare basculă cu verificare metrologică valabilă.

      (1)
Cantitatea de deșeuri municipale, fracția umedă, se va determina la intrarea utilajului în depozitul conform din cadrul CMID Moara sau în locația operatorului; operatorul va prezenta în cadrul propunerii tehnice procedura de lucru aferentă, inclusiv dovada ținerii și verificarea metrologică a cântarului;

      (2)
Cantitatea de deșeuri municipale, fracția uscată, se va determina prin cântărirea deșeurilor reciclabile rezultate în urma sortării, pregătite pentru reutilizare sau reciclare;

(3) Deseurile reziduale rezultate in urma sortarii for fi gestionate ca si deseurile fractie umeda.
Secțiunea a 2-a - Colectarea, transportul și valorificarea/eliminarea
deșeurilor voluminoase provenite de la populație, instituții publice și agenți economici

ART.39


      (1)
Deșeurile voluminoase constau in deșeuri solide de dimensiuni mari (mobila, obiecte casnice, deșeuri textile, vegetale, lemnoase, obiecte de uz casnic, deșeuri de echipamente electrice și electronice etc.), care nu pot fi preluate cu sistemele obișnuite de precolectare sau colectare a deșeurilor municipale.

      (2)
Deșeurile voluminoase vor fi depozitate de deținătorul acestora, in vederea preluării de către operatorul de salubrizare, in locuri ce vor fi stabilite de Autoritatea publica a UAT  RĂDĂȘENI, jud. Suceava unde exista cai de acces pentru mijloacele de transport. Daca acest lucru nu este realizabil, din cauza spațiului limitat, deșeurile vor fi aduse de deținător in alte locuri special stabilite de Autoritatea publica a UAT RĂDĂȘENI sau direct la mijlocul de transport in locul, la data și ora stabilite, astfel încât sa nu fie incomodata circulația rutieră.

ART.40


     (1)
Deșeurile voluminoase: mobila, obiecte casnice, deșeuri textile, vegetale, lemnoase - vor fi colectate periodic (trimestrial) de către operatorul de salubrizare, conform unui program întocmit și aprobat de Autoritatea publica a UAT RĂDĂȘENI și comunicat populației și operatorilor economici. Organizarea impreuna cu autoritatea publica locala a comunei Rădășeni, a campaniilor de colectare selectiva a deseuri de echipamente electrice si electronice (DEEE) şi deseurile voluminoase (4 campanii pe an).
     (2)
Autoritatea publica a UAT RĂDĂȘENI are obligația de a coordona colectarea, transportul, depozitarea și valorificarea deșeurilor voluminoase, neasimilabile celor municipale, provenite de la populație, instituții publice și operatori economici.

     (3)
După terminarea acțiunii de colectare, operatorul serviciului de salubrizare trebuie să igienizeze locul/locurile din care s-a realizat colectarea, prin maturare și spălare.

     (4)
DEEE-urile vor putea fi transportate la punctul de sortare sau la punctele de colectare special destinate acestui tip de deșeuri și înființate in baza HG nr. 1037/2010.

      (5)
Operatorul are obligația de a desfășura activitățile de colectare, transport, depozitare și/sau valorificare a deșeurilor voluminoase (mobilier, deșeuri de echipamente electrice și electronice etc.) provenite de la populație, instituții publice și agenți economici, in condițiile legii, provenite de pe aria administrativ-teritorială a comunei Rădășeni.

ART.41


Cantitatea anuală de deșeuri voluminoase estimată se regăsește în Tab. 3.

ART.42


Operatorul trebuie sa aibă un sistem de evidență a gestionarii deșeurilor voluminoase din care sa rezulte:

a)
data in care s-a realizat colectarea, transportul și depozitarea la punctul de sortare, in vederea sortării;

b)
punctele de colectare de unde s-a făcut colectarea;

c)
cantitățile totale preluate de la populație, persoane juridice de drept public și privat;

d)
cantitățile de deșeuri rezultate in urma sortării, pe sortimente;

e)
cantitățile de componente sau aparate întregi ce urmează a fi refolosite, cu denumirea !or;

f)
cantitățile ce urmează a fi transportate la depozitul de deșeuri.

ART.43


Prestarea activităților de colectare, transport, depozitare și valorificare a deșeurilor voluminoase provenite de la populație, instituții publice și agenți economici, neasimilabile celor municipale (mobilier, deșeuri de echipamente electrice și electronice etc.) se va executa astfel încât să se realizeze:

a)
continuitatea activității, indiferent de anotimp și condițiile meteo, cu respectarea prevederilor contractuale;

b)
ridicarea deșeurilor voluminoase, neasimilate celor municipale, din punctele special amenajate la data și intervalul orar stabilit;

c)
corectarea și adaptarea regimului de prestare a activității la cerințele beneficiarului;

d)
controlul calității serviciului prestat;

e)
tinerea la zi a documentelor cu privire la prestarea serviciului;

f)
respectarea regulamentului serviciului de salubrizare menajera aprobat de autoritatea administrației publice locale, in condițiile legii;

g)
prestarea activității pe baza principiilor de eficienta economica, având ca obiectiv reducerea costurilor de prestare a serviciului;

h)
asigurarea cu mijloace auto necesare pentru transportul întregii cantități de deșeuri din aria administrativ-teritoriala încredințată;

i)
îndeplinirea indicatorilor de calitate a prestării activității, specificați în regulamentul serviciului de salubrizare menajera;

j)
asigurarea, pe toata durata de executare a serviciului, de personal calificat și în număr suficient.

Secțiunea a 3-a 
Colectarea, transportul și depozitarea deșeurilor provenite din locuințe, generate de 
activități de reamenajare și reabilitare interioară și/sau exterioară a acestora;
ART.44


(1) Aceasta activitate se refera la deșeurile produse de persoane fizice și instituții publice din comuna Rădășeni, jud. Suceava. Contravaloarea serviciului se va achita in baza unui contract de prestari servicii utilizand tariful ofertat.
(2) Deșeurile provenite din locuințe, generate de activități de reamenajare și reabilitare interioara și/sau exterioara a acestora, vor fi depozitate de deținătorul acestora, in vederea preluării de către operatorul de salubrizare, in locuri ce vor fi stabilite de Autoritatea publica a UAT RĂDĂȘENI, jud. Suceava și unde exista cai de acces pentru mijloacele de transport. Dacă acest lucru nu este realizabil, din cauza spațiului limitat, deșeurile vor fi aduse de deținător in alte locuri special stabilite de Autoritatea publica a UAT  RĂDĂȘENI sau direct la mijlocul de transport in locul/la data/ora stabilite, astfel încât să nu fie incomodată circulația rutieră.

(3) Nu exista norme de determinare a cantității de deșeuri din construcții generate de persoane fizice într-o localitate, cantitatea de referință fiind cea prezentată în Tab nr. 3.

          (4) Operatorul are obligația de a desfășura activitățile de colectare, transport și depozitare a deșeurilor rezultate din activități de construcții și demolări, in condițiile legii, in aria administrativ-teritorialii a UAT  RĂDĂȘENI, jud. Suceava.

ART.45


Deșeurile din construcții și demolări sunt deșeuri solide rezultate in urma demolării sau construirii clădirilor, șoselelor și a altor structuri. In mod uzual, aceste deșeuri conțin pământ vegetal, nisip, pietriș, substanțe gudronate sau rezultate din gudron, argila, substanțe cu lianți bituminoși sau hidraulici, asfalt, macadam, pietre, beton, ciment, cărămizi, lemn, zidărie, materiale pentru acoperișuri, tencuieli și ipsos, pasta de lipit, vopsele, lacuri, cabluri din metal, metale, bârne de lemn și altele asemenea.

ART46


Deșeurile rezultate din activități de construcții și demolări, reparații și amenajări de clădiri, locuințe și spații cu alta destinație decât aceea de locuință, vor fi folosite astfel:

o
se vor transporta și se depozita la un spațiu autorizat, în condițiile legii, unde trebuie să fie supuse proceselor de tratare și procesare;

o
produsele rezultate se vor utiliza/reutiliza, în condițiile legii, prin grija operatorului;

ART.47


(1) Eliberarea autorizațiilor de construire/desființare de către Consiliul local al  comunei Rădășeni va fi condiționată de existența unui contract de prestări servicii încheiat cu operatorul de salubrizare, pentru colectarea deșeurilor rezultate din construirea/refacerile drumurilor, din demolări și construcții. Executantul lucrării are obligația de a precolecta deșeurile rezultate din activitatea sa in containere specializate proprii sau puse la dispoziție de către operatorul de salubrizare. Transportul, in vederea depozitarii deșeurilor rezultate din activitățile enumerate, se realizează in baza unui contract de prestări servicii.

(2) Precolectarea se realizează numai in containere standardizate acoperite, fiind interzisa depozitarea deșeurilor provenite din activitatea de construcții și demolări pe platformele de precolectare a deșeurilor municipale, in recipientele sau containerele in care se depun deșeurile municipale.

(3) Transportul deșeurilor provenite din activitățile de construcții și demolări se realizează in containerele in care s-a realizat precolectarea sau in basculante prevăzute cu sistem de acoperire a încărcăturii, pentru a nu avea loc degajarea prafului sau împrăștierea acestora in timpul transportului.

(4) In cazul deșeurilor provenite din activitățile de construcții și demolări prin a căror manipulare se degajă praf se vor lua măsurile necesare de umectare, astfel încât cantitatea de praf degajata in aer sa fie sub concentrația admisă.

ART.48


Eliminarea deșeurilor neutralizate se face cu respectarea condițiilor impuse de tehnologia de depozitare controlată, in sectoarele din cadrul depozitelor de deșeuri autorizate cu care operatorul are încheiat un contract.

ART.49


Deșeurile din construcții și demolări vor fi supuse proceselor de reciclare și recuperare, putând fi utilizate pentru diferite lucrări specifice sau valorificate, după ce au fast supuse procesării, neutralizării și pre-tratării in punctul de sortare.

ART.50


Operatorul are obligația sa îndeplinească obiectivele de reutilizare, reciclare si alte operațiuni de valorificare materiala, inclusiv operațiuni de umplere care utilizează deșeuri pentru a înlocui alte materiale, a deșeurilor nepericuloase provenind din activități de construcții si demolări, cu excepția materialelor geologice naturale definite la categoria 17 05 04, conform prevederilor OUG nr. 196/2005, cu modificările si completările ulterioare, menționate în Regulamentul serviciului de salubrizare.

În cazul neîndeplinirii obiectivului de reutilizare, operatorul va achita penalitatea aferentă la Fondul de Mediu.

ART.51


Este interzisa abandonarea și depozitarea deșeurilor din construcții și demolări pe domeniul public sau privat al  comunei Rădășeni.

ART.52


Operatorul trebuie sa aibă un sistem de evidență a gestionarii deșeurilor din construcții și demolări, din care sa rezulte:

a)
data in care s-a realizat colectarea, transportul și depozitarea la punctul de tratare, in vederea tratării;

b)
punctele de colectare de unde s-a făcut colectarea;

c)
cantitățile totale preluate de la populație, persoane juridice de drept public și privat;

d)
cantitățile de deșeuri rezultate in urma tratării, pe sortimente;

e)
cantitățile ce urmează a fi transportate la depozitul de deșeuri.

ART.53


Prestarea activităților de colectare, transport și valorificare/depozitare a deșeurilor din construcții și demolări provenite de la populație, instituții publice și agenți economici se va executa astfel încât să se realizeze:

a)
continuitatea activității, indiferent de anotimp și condițiile meteo, cu respectarea prevederilor contractuale;

b)
ridicarea deșeurilor voluminoase, neasimilate celor municipale, din punctele special amenajate la data și intervalul orar stabilit;

c)
corectarea și adaptarea regimului de prestare a activității la cerințele beneficiarului;

d)
controlul calității serviciului prestat;

e)
tinerea la zi a documentelor cu privire la prestarea serviciului;

f)
respectarea regulamentului serviciului de salubrizare aprobat de autoritatea administrației publice locale, in condițiile legii;

g)
prestarea activității pe baza principiilor de eficienta economica, având ca obiectiv reducerea costurilor de prestare a serviciului;

h)
asigurarea cu mijloace auto necesare pentru transportul întregii cantități de deșeuri din aria administrativ-teritoriala încredințată;

i)
îndeplinirea indicatorilor de calitate a prestării activității, specificați în regulamentul serviciului de salubrizare;

j)
asigurarea, pe toata durata de executare a serviciului, de personal calificat și în număr suficient.

Secțiunea a 4-a Sortarea deșeurilor municipale

ART.54


Operatorul are permisiunea de a desfășura activitatea de sortare a deșeurilor municipale, în condițiile legii, provenite din aria administrativ-teritorială a comunei Rșdășeni, județul Suceava.

ART.55


Operatorul care desfășoară activitatea de precolectare, colectare și transport al deșeurilor municipale, va desfășura și activitatea de sortare a deșeurilor municipale fracția uscată și va fi sprijinit de consiliul local pentru a introduce precolectarea selectivă a deșeurilor, pe cele 2 fracții, umed și uscat, prin dezvoltarea metodelor și sistemelor pentru sortarea la sursă și/sau înainte de depozitare.

In situatia in care operatorul care desfășoară activitatea de precolectare, colectare și transport al deșeurilor municipale va transporta deșeurile municipale fracția uscată la statia de sortare din cadrul CMID Moara, caz in care va prezenta în cadrul propunerii tehnice procedura de lucru aferentă astfel incat sa fie respectata Autorizatia Integrata de Mediu nr. 3/2018 in sensul ca in statia de sortare din cadrul CMID Moara sunt acceptate numai codurile de deseuri 15 01 01, 15 01 02, 15 01 04, 20 01 01, 20 01 39 si 20 01 40 (conform listei europene a deseurilor aprobata prin HG 856/2002)   

ART.56


(1) Obligațiile operatorului. Principala obligație a operatorului va fi îndeplinirea prevederilor contractuale in condiții de maxima eficienta și conform reglementarilor in vigoare. Operatorul va urmări ca serviciile de sortare a deșeurilor municipale fracția uscata si transport a deșeurilor reziduale rezultate din sortare sa se realizeze cu un raport calitate/cost cat mai bun pe perioada de derulare a contractului de delegare și un echilibru intre riscurile și beneficiile asumate prin contract. Serviciile de salubrizare trebuie sa asigure prestarea activităților in regim de continuitate pentru toți utilizatorii din UAT RĂDĂȘENI cu respectarea condițiilor tehnice specifice fiecărei activități.

(2) Cantitatea anuală de deșeuri municipale nesortate ce urmează a fi colectate și transportate este prezentata in anexa nr. 2 la caietul de sarcini

(3) Obligații ale Operatorului:

o
sa respecte regulile asumate prin contractul de delegare,

o
sa furnizeze către Autoritatea publica locala a comunei Rădășeni informațiile solicitate și sa asigure accesul la toate informațiile necesare in vederea verificării și evaluării funcționarii și dezvoltării serviciului public de salubrizare, in conformitate cu clauzele contractului de delegare și cu prevederile legale in vigoare;

o
sa pună in aplicare metode performante de management care sa conducă la reducerea costurilor de operare, inclusiv prin aplicarea procedurilor concurențiale prevăzute de normele legale in vigoare pentru achizițiile de lucrări, bunuri și servicii.

ART.57


Sortarea deșeurilor municipale fracția uscata se face in scopul reducerii cantității de deșeuri eliminate prin depozitare și a respectării prevederilor art. 2, alin. (6) din Legea 101/2006 privind salubrizarea localităților.

ART.58


Activitatea de sortare a deșeurilor municipale fracția uscata este o componentă a serviciului public de salubrizare menajeră care face obiectul delegării de gestiune și cuprinde următoarele operații:

o
sortarea efectivă a deșeurilor municipale, fracția uscată, pe tipuri și categorii, din care să rezulte minim cele 4 categorii descrise la alin. (6) al art. 2 din Legea 101/2006;

o
transportul și eliminarea către depozitul conform din cadrul CMID Moara a deșeurilor nereciclabile, rezultate in urma procesului de sortare;

o
transportul materialelor reciclabile la reciclatorul final;

ART.59


Operatorul serviciului de salubrizare, pentru activitatea ,,Sortarea deșeurilor municipale fracția  uscată" va asigura:

a)
o dotare cu instalații și echipamente specifice necesare pentru prestarea activităților. Locația punctului de sortare trebuie să îndeplinească condiții minime tehnice și de mediu. In oferta tehnica, ofertantul va preciza Punctul de sortare propus pentru efectuarea serviciului, inclusiv Autorizația de mediu.

b)
respectarea legislației, normelor, prescripțiilor și regulamentelor privind igiena muncii. protecția muncii, gospodărirea apelor, protecția mediului, prevenirea și combaterea incendiilor;

c)
exploatarea, întreținerea și reparația instalațiilor și utilajelor cu personal autorizat;

d)
respectarea indicatorilor de performanță și calitate stabiliși prin Regulamentul Serviciului public de salubrizare menajera a UAT RĂDĂȘENI;

e)
furnizarea către autoritatea locală, A.N.R.S.C., a informațiilor solicitate și accesul la documentațiile și la actele individuale pe baza cărora prestează serviciul de salubrizare, in condițiile legii;

f)
aplicarea de metode performante de management care să conducă la reducerea costurilor de operare;

g)
elaborarea planurilor anuale de revizii și reparații executate cu forte proprii și cu terți;

h)
ținerea unei evidențe a gestiunii deșeurilor și raportarea periodică a situației autorităților competente, conform reglementărilor in vigoare;

i)
personalul necesar pentru prestarea activităților;

ART.60


Operatorul va face dovada deținerii in proprietate sau in baza unui contract o stație de sortare autorizata, în condițiile legii pentru acest serviciu.

           Sau 

In situatia in care operatorul care desfășoară activitatea de precolectare, colectare și transport al deșeurilor municipale va transporta deșeurile municipale fracția uscată la statia de sortare din cadrul CMID Moara, caz in care va prezenta în cadrul propunerii tehnice procedura de lucru aferentă astfel incat sa fie respectata Autorizatia Integrata de Mediu nr. 3/2018 in sensul ca in statia de sortare din cadrul CMID Moara sunt acceptate numai codurile de deseuri 15 01 01, 15 01 02, 15 01 04, 20 01 01, 20 01 39 si 20 01 40 (conform listei europene a deseurilor aprobata prin HG 856/2002)   

ART.61


Cantitatea anuală de deșeuri municipale, fracția USCATĂ, care se va sorta este cea specificată în Tab nr. 3.

ART.62


Gestiunea deșeurilor reciclabile rezultate in urma sortării îi revine operatorului. 

Eficienta in sortare. Pentru deșeurile municipale fracția uscată cantitatea de deșeuri pregătite pentru reutilizare și reciclare, netransportate la depozitul conform din cadrul CMID Moara, va reprezenta minim 75% din cantitatea totala de deșeuri municipale fracția uscata acceptată in punctul de sortare. Acest indicator se va determina anual.

Operatorul va prezenta, în cadrul propunerii tehnice, o procedură de lucru, pentru acceptarea deșeurilor municipale, fracția uscată, în stația de sortare.

ART.63


Autoritatea locală a UAT RĂDĂȘENI, jud. Suceava dorește să încheie contracte cu Organizațiile de Implementare a Răspunderii Extinse a Producătorului în vederea recuperării cheltuielilor generate de colectarea, transportul, sortarea și pregătirea pentru reutilizare și reciclare a deșeurilor de ambalaje din deșeurile reciclabile rezultate în urma sortării. În acest sens, operatorul va prezenta procedura de lucru pentru realizarea acestui deziderat.
Secţiunea a 5-a - Colectări ocazionale și servicii suplimentare

ART.64 în aria serviciului:

      (1)
Faţă de activităţile mai sus prezentate, pot apărea/exista activităţi de colectare care depind parţial de anotimpuri şi parţial de unele aranjamente speciale etc.; acestea sunt, colectarea deşeurilor vegetale provenite din toaletarea arborilor de pe domeniul public şi privat al comunei Rădășeni, colectarea deşeurilor de la festivaluri, concerte, târguri, campinguri şi alte situaţii/locaţii similare.

      (2)
Operatorul are obligaţia:

a)
să colecteze deşeurile generate în astfel de situaţii şi locaţii la cerere, şi în urma solicitării din partea Achizitorului.

b)
de a colecta toate anvelopele abandonate pe domeniul public, inclusiv cele de la punctele de colectare a deşeurilor municipale şi de a le preda persoanelor juridice care:

b.1 desfăşoară activitatea de colectare a anvelopelor uzate',

b.2 au preluat responsabilitatea gestionării anvelopelor uzate de la persoanele juridice care introduc pe piaţă anvelope noi şi/sau anvelope uzate destinate reutilizării, dacă operatorul nu este autorizat pentru această activitate în condiţiile legii.

      (3)
Plata pentru aceste activităţi suplimentare va fi realizată pe baza situaţiilor de lucrări întocmite de operatorul serviciului.

      (4)
Situaţiile de lucrări întocmite de operatorul serviciului vor avea ca elemente justificative, printre altele, procesul verbal de recepţie a lucrărilor, întocmit şi semnat împreună cu/de reprezentantul autorităţii administraţiei publice a comunei Rădășeni, desemnat prin dispoziţie a primarului.

CAPITOLUL VI - NECESAR de DOTĂRI SPECIFICE

ART.65 Pentru prestarea activităţilor serviciului de salubrizare a comunei Rădășeni, operatorul va deţine, în regim de funcţionalitate, minim dotarea precizată în tab.5.

	Nr. crt
	Denumire investitie
	Buc.
	Detalii de utilizare
	Perioada de realizare

	
	
	
	
	

	0
	1
	2
	3
	4

	1
	Autogunoiere compactoare, capacitate minima de 16 mc
	2
	Colectare deseuri fractia umeda si fractia uscata
	In perioada de mobilizare

	2
	Autospeciala pentru deseuri voluminoase cu sarcina utila minima de 3,5 tone
	1
	Colectare deseuri voluminoase
	In perioada de mobilizare

	3
	Autospeciala pentru DCD cu sarcina utila minima de 3,5 tone
	1
	Colectare deseuri constructii
	In perioada de mobilizare


CAPITOLUL VII - REGIMUL BUNURILOR UTILIZATE DE OPERATOR ÎN DERULAREA

CONTRACTULUI DE DELEGARE A GESTIUNII SERVICIULUI

ART.66
      (1)
Sistemul public nu detine bunuri.
      (2)
Operatorul este obligat să efectueze întreţinerea, reparaţiile curente şi accidentale, precum şi cele capitale ce se impun la bunurile din patrimoniul public, menţionate în procesul verbal.

CAPITOLUL VIII - DURATA CONTRACTULUI DE DELEGARE A GESTIUNII SERVICIULUI

ART.67 (1) Durata pentru care se deleaga gestiunea serviciului de salubrizare a comunei Rădășeni este de 1 an, dar nu mai mult de data intrarii in operare a operatorului unic, desemnat de catre Asociatia de Dezvoltare Intercomunitara de Gestionare a Deseurilor in Judetul Suceava.

        (2) Pe toată perioada derulării contractului de servicii se interzice subcontractarea acetuia

CAPITOLUL IX - CUANTUMUL GARANŢIILOR DATORATE

ART.68 (1) Garanţia de bună execuţie va fi constituită în termen de 15 de zile  de la data încheierii contractului de servicii.

        (2) Achizitorul se obligă să constituie în favoarea autoritatii contractante o garanţie de buna execuţie a contractului, in cuantum de 1,5% din valorarea anuală estimată a contractului.
CAPITOLUL X - EVALUAREA OFERTELOR

ART.69 Evaluarea ofertelor se va face prin compararea valorilor ofertate. Va fi declarată câştigătoare oferta care va avea cea mai mica valoare.
ART.70 Criteriul de atribuire este: preţul cel mai scăzut conform legii 98/2006.
ART.71 (1) La stabilirea tarifelor ofertanţii vor avea in vedere prevederile Ordinului 109/2007 emis de Autoritatea Naţionala de Reglementare pentru Serviciile Comunitare de Utilitati Publice

      (2)Astfel, tarifele trebuie să asigure atât viabilitatea economică a operatorilor prestatori ai activităţilor specifice serviciului de salubrizare, cât şi protejarea intereselor utilizatorilor. Aprobarea tarifelor pentru activităţile specifice serviciului de salubrizare se face de către autoritatea administraţiei publice locale implicate, cu respectarea cerinţelor şi criteriilor din prezentele norme metodologice

ART.72 (1)Pentru fiecare tarif ofertanţii vor prezenta fisa de fundamentare a acestuia conform Ordinului 109/2007 emis de Autoritatea Naţionala de Reglementare pentru Serviciile Comunitare de Utilitati Publice 

      (2)Tarifele pentru activităţile specifice serviciului de salubrizare se fundamentează pe baza cheltuielilor de producţie, exploatare, a cheltuielilor de întreţinere şi reparaţii, a amortismentelor aferente capitalului imobilizat în active corporale şi necorporale, a costurilor de protecţie a mediului, a costurilor de securitate şi sănătate în muncă, a costurilor care derivă din contractul de delegare a gestiunii serviciului de salubrizare, a cheltuielilor financiare şi includ o cotă pentru crearea surselor de dezvoltare şi modernizare a sistemelor de utilităţi publice, precum şi o cotă de profit.

ART.73 (1)Tarifele se ajustează sau se modifică pe baza solicitărilor operatorilor. în conformitate cu prevederile Ordinului 109/2007 emis de Autoritatea Naţionala de Reglementare pentru Serviciile Comunitare de Utilitati Publice 

      (2) Operatorul care solicită stabilirea, ajustarea sau modificarea tarifelor pentru activităţile specifice de salubrizare transmite la autoritatea administraţiei publice locale următoarele:

a)
cererea de stabilire, ajustare sau modificare, care conţine tarifele în vigoare (în cazul ajustării ori modificării), tarifele solicitate şi justificarea propunerii de stabilire, ajustare sau modificare. Tarifele pentru populaţie, propuse, vor fi determinate cu TVA inclus.

b)
fişa de fundamentare a tarifului, pe elemente de cheltuieli

c)
memoriu tehnico-economic prin care se justifică oportunitatea stabilirii, ajustării sau modificării tarifelor

d)
alte date şi informaţii necesare fundamentării tarifelor.

CAPITOLUL XI- CLAUZE REFERITOARE LA ÎNCETAREA
 CONTRACTULUI DE SERVICII
ART.74 Incetarea contractului de servicii se face în următoarele situaţii:

      (1)
In cazul în care operatorului i se retrage autorizatia de funcţionare sau aceasta nu este prelungită după expirarea termenului

      (2)
La expirarea duratei stabilite prin contractul de servicii dacă părţile nu convin, în scris, prelungirea acestuia, în conditiile legii

      (3)
In cazul în care interesul naţional sau local o impune, prin denunţarea unilaterală de către achizitor, cu plata unei despăgubiri juste si prealabile în sarcina prestatorului
      (4)
In cazul nerespectării obligaţiilor contractuale de către achizitor, prin reziliere, cu plata unei despăgubiri în sarcina achizitorului
      (5)
In cazul nerespectării obligaţiilor contractuale de către achizitor, prin reziliere, cu plata unei despăgubiri în sarcina prestatorului
      (6)
în cazul în care achizitorul nu deţine autorizaţiile legale sau când acestea ori licenţa sunt retrase

      (7)
la data intrarii in operare a operatorului unic, desemnat de catre Asociatia de Dezvoltare Intercomunitara de Gestionare a Deseurilor in Judetul Suceava
CAPITOLUL XII- FACTURARE SERVICII PRESTATE

ART.75 Structura și nivelul tarifelor ofertate vor reflecta costul efectiv al prestației. Ofertanții vor prezenta in mod obligatoriu in oferta, tarifele de operare propuse pentru activitatea delegata, conform formularului de oferta din secțiunea „Formulare", însoțit de justificarea tarifelor ofertate in conformitate cu fisa de fundamentare,însoțită de memoriul tehnico-economic justificativ, conform Anexei I la Norma metodologica de stabilire, ajustare și modificare a tarifelor pentru activitățile specifice serviciului public de salubrizare aprobata prin Ordinul ANRSC nr. 109/2007.
CAPITOLUL XIII- TARIFE
(1) ART.76 Ofertanții vor prezenta in mod obligatoriu, in oferta financiara, tarife de operare propuse pentru următoarele activitățile care fac parte din serviciul de salubrizare menajera a UAT Radaseni, jud. Suceava, respectiv:

a. Colectarea și transportul separat a deșeurilor municipale și a deșeurilor similare provenind de pe raza Comunei Radaseni, inclusiv fracții colectate si preluate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă; UM - tona; prețul va fi exprimat în lei/tonă;

b. Colectarea, transportul și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și a deșeurilor similare provenind din gospodăriile localnicilor și instituții publice, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată; UM -tona; prețul va fi exprimat în lei/tonă;

c. Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora; UM - tona; prețul va fi exprimat în lei/tonă;

(2) Cantitățile de servicii anuale estimate privind activitățile mai sus menționate care vor fi luate in considerare la prezentarea ofertelor sunt următoarele:

a. Colectarea și transportul separat a deșeurilor municipale și a deșeurilor similare provenind de pe raza Comunei Radaseni, inclusiv fracții colectate si preluate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă- 520 tone conform Anexei 2 din Caietul de sarcini

b. Colectarea, transportul și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și a deșeurilor similare provenind din gospodăriile localnicilor și instituții publice, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată- 30 tone conform Anexei 2 din Caietul de sarcini;

c. Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora - 20,00 tone conform Anexei 2 din Caietul de sarcini;

(3) Tarifele pe care Prestatorul aplicabile la data de începere a Contractului sunt următoarele:

a. Colectarea și transportul separat a deșeurilor municipale și a deșeurilor similare provenind de pe raza Comunei Radaseni, inclusiv fracții colectate si preluate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă-  maxim 530,00 lei/tona

b. Colectarea, transportul și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și a deșeurilor similare provenind din gospodăriile localnicilor și instituții publice, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată-  maxim 2000,00 lei/tona

c. Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora – maxim 450,00 lei/tona

(4) în cadrul tarifului Colectarea, transportul și predarea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și a deșeurilor similare provenind din gospodăriile localnicilor și instituții publice, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată, operatorii nu vor lua în calcul veniturile din vânzarea deșeurilor reciclabile rezultate în urma sortării;

(5) Pentru fiecare tarif ofertat vor fi prezentate in mod obligatoriu fisa de fundamentare întocmită cu respectarea prevederilor Ordinului președintelui ANRSC nr. 109/2007, cu justificarea fiecărui element de cost.

(6)Ajustarea tarifelor pentru activitățile specifice serviciului de salubrizare se va face, conform Ordinului ANRSC nr. 109/2007, potrivit formulei:

Unde:

Act - creșterea cheltuielilor totale determinate de influențele reale primite in costuri;

r% -cotade profit a operatorului;

Q -cantitatea programata in unități de măsură specifice, luată in calcul la nivelul avut in vedere la determinarea tarifului actual.

(7) Pentru prima lună din contract, ajustarea tarifelor nu este permisă.

(8) în Anexa 3 la Caietul de sarcini sunt prevăzuți factori de evaluare pentru licitația privind Salubrizarea menajera pe raza UAT Radaseni, jud. Suceava.

CAPITOLUL XIV- ASPECTE PROCEDURALE
ART.77


          Perioada de mobilizare reprezintă perioada dintre data semnării contractului și data de începere a activității și va fi de maxim 30 zile de la semnarea contractului. În timpul perioadei de mobilizare, Operatorul, de comun acord cu autoritatea publica locala a UAT  RĂDĂȘENI va anunța generatorii de deșeuri in legătură cu detaliile serviciilor de baza care fac obiectul Contractului și va planifica introducerea serviciilor.

ART.78 Serviciile furnizate de către operator vor fi in deplin acord cu toate legile generale și specifice românești. Acestea includ, dar nu se limitează la, următoarele:

•
OUG nr. 92/2021 privind regimul deșeurilor; 

•
Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare; 

•
Ordonanta nr. 2/2021 privind depozitarea deșeurilor; 

•
OUG nr. 5/2015 privind deșeurile de echipamente electrice și electronice; 

•
Legea nr. 51/2006 a serviciilor comunitare de utilități publice, republicata, cu modificările si completările ulterioare – asigura cadrul legislativ și instituțional unitar in domeniul serviciilor publice din Romania cu privire la obiectivele, competentele, atribuțiile și instrumentele specifice necesare pentru înființarea, organizarea, gestionarea, finanțarea, exploatarea, monitorizarea și controlul furnizării/prestării reglementate a serviciilor comunitare de utilități publice;

•
Legea nr. 101/2006 privind serviciul de salubrizare a localităților, republicata, cu modificările și completările ulterioare. Stabilește cadrul juridic unitar privind înființarea, organizarea, gestionarea, finanțarea, exploatarea, monitorizarea și controlul funcționarii serviciului public de salubrizare al localităților; se aplica serviciului public de salubrizare al comunelor, orașelor și municipiilor, județelor și al sectoarelor municipiului București, precum și al asociațiilor de dezvoltare intercomunitara având ca obiectiv serviciile de salubrizare; 

•
O.U.G. nr. 196/2005 privind Fondul pentru mediu, cu modificările si completările ulterioare 

•
Legea nr. 98/2016 privind Achizițiile publice;

•
H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice 

•
Ordinul Ministrului Sănătății nr. 119/2014 pentru aprobarea Normelor de igiena și a recomandărilor privind mediul de viață al populației; 

•
Ordinul Președintelui A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților – reglementează modul de determinare a tarifelor pentru activitățile specifice serviciului de salubrizare a localităților, prestate de operatori; 

•
orice alt act normativ specific activităților prestate, in vigoare la data publicării in SEAP a acestei documentații precum și apărute pe parcursul desfășurării contractului.

CAPITOLUL XV- PARAMETRII DE PERFORMANȚĂ ȘI PENALITĂȚI

ART.79 (1) În cazul in care operatorul nu v-a respecta prevederile acestui Caiet de sarcini sau prevederile contractului, operatorul va plăti penalități/sancțiuni contravenționale astfel cum sunt stabilite prin contractul de delegare, Caietul de sarcini și Regulamentul serviciului.

      (2) Parametrii de performanță ai contractului de servicii includ:

•
Prestarea de servicii pentru toți utilizatorii de pe raza UAT RĂDĂȘENI, conform prevederilor contractuale 

•
Colectarea la timp a deșeurilor conform programului de lucru 

•
Soluționarea corespunzătoare și in cel mai scurt timp a tuturor plângerilor, sesizărilor și reclamațiilor venite de la utilizatori și Autoritatea publica locala

•
Utilizarea exclusiv a vehiculelor de transport conforme și care respecta cerințele prezentului Caiet de sarcini 

•
Inițierea și derularea de campanii periodice de informare și conștientizare a publicului, minim 4 campanii anual

•
Raportarea și comunicarea cu Autoritatea publica locala a UAT RĂDĂȘENI, conform reglementărilor in vigoare

(3) Operatorul răspunde și garantează de calitatea și cantitatea serviciilor prestate, in conformitate cu clauzele contractuale, Caietul de sarcini, Regulamentul serviciului și reglementările aplicabile.
Anexa nr. 1 la Caietul de sarcini

Graficul de colectare a deșeurilor municipale (inclusiv cele voluminoase) și a deșeurilor din construcții și demolări

	Tip generator
	Tip deșeu
	Frecvență colectare

	Locuințe individuale
	Fracția Umedă
	1 colectare/săptămână

	
	Fracția Uscată
	1 colectare/lună

	Agenți economici și instituții publice
	Fracția Umedă
	1 colectare/săptămână

	
	Fracția Uscată
	1 colectare/ lună

	Toți generatorii
	-
	4 campanii de ridicare anuale

	Locuințe individuale 
	DCD
	La solicitarea populatiei

	Agenți economici și instituții publice
	
	La solicitarea agentului economic

	Toți generatorii
	Voluminoase
	4 campanii /an


Anexa nr. 2 la Caietul de sarcini

Cantitatea anuală de deșeuri municipale nesortate ce urmează a fi colectate și transportate.

Qan = Qmed/zi x 365 = 1,56 x 365 = 570 tone/an

Determinarea cantității medii zilnice de deșeuri municipale, nesortate,generate pe raza Radaseni, județul Suceava.

Determinarea cantității medii zilnice de deșeuri municipale generate într-o localitate se face cu relația:

Qmed/zi — NxImx0,001 \tone/zi\, unde:

Qmed/zi ~ cantitatea medie zilnică de deșeuri municipale generate;

N - numărul de locuitori ai localității; 4089 locuitori;

lm - indicele mediu de producere a deșeurilor menajere,lma fost stabilit prin măsurători și înregistrări statistice din anii precedenți. Pentru UAT Radaseni lm - 0,24 kg/locuitor/zi.

Qmed/zi ~ Nx[mx0,001 [tone/zi] - 4089 x 0,38% 0,001 — 1,56 tone /zi

Cantitățile de deșeuri care fac obiectul prezentului Caiet de sarcini:

a) Colectarea deșeurilor municipale, fracția umedă – 500 tone/an;
b) Colectarea deșeurilor municipale, fracția uscată – 30 tone/an;
c) Colectarea deșeurilor voluminoase – 20 tone/an;
d) Colectarea DCD – 20 tone/an.
Anexa nr. 3 la Caietul de sarcini

Factori de evaluare

Evaluarea ofertelor se va face potrivit criteriului prețul cel mai scăzut, prin compararea valorilor totale înaintate de către ofertanți.

